|  |
| --- |
| PONTIFIKAJ AKADEMIOJ |
| *"PONTIFIKA EKLEZIA AKADEMIO"* |
| origina titolo = **Akademio de la Ekleziaj Nobeluloj** |
| iniciatinto = Abato **Pietro Garagni** |
| jaro = **1701** |
| sidejo = **palaco Severoli en Romo** |
| celo = **preparo de la ekleziaj diplomatikistoj** |
| lernantoj = **invititaj sacerdotoj** (dekdu ĉirkaŭ ĉiujare) |
| prezidento = **delegito de la papo** sub la alta direkcio de la Ŝtatsekretario |
| Enirejo de la palaco de la Eklezia Akademio (Piazza della Minerva, Romo) |

La **Pontifika Eklezia Akademio** en Romo estas prestiĝa institucio de la Katolika Eklezio kiu zorgas la preparon de sacerdotoj destinitaj al la diplomata servo de la Apostola Seĝo ĉe la diversaj nunciejoj aŭ ĉe la Ŝtatsekretariejo de la Apostola Seĝo

Organizo
--------

### Direkcio

La Pontifika Eklezia Akademio estas institucio rekte dependanta de la Vatikana Ŝtatsekretario kaj, do, ĝia alta direkcio apartenas al la dumtempa Kardinalo Ŝtatsekretario.

La fakta kondukado de la formanta strukturo, male, estas en la taskoj de Prezidento, elektita kaj nomumita de la Roma Pontifiko kun la helpo de la Ŝtatsekretario: li estas ĉiam Apostola Nuncio, nome ekleziulo kun la grado de ĉefepiskopo kaj kun maturiĝinta diplomatia sperto akirita «sur la kampo».

La prezidento havas la taskon ĉiujare rekluti dekduon da sacerdotoj enigotaj, post la superado de la establitaj ekzameniĝoj, en la diplomatian servon de la Apostola Seĝo; lia tasko estas ankaŭ akcepti kaj akompani la formiĝon de la lernantoj kaj organizi la enan formantan kurson. Ne laste, la Prezidento mastrumas la aktivadon de la religiula personaro ĉeesta en la domo kaj de tiu de la laikoj.

### Lernantoj

La kandidatoj invititaj fariĝi lernantoj de la Pontifika Eklezia Akademio estas ĉiujare ĉirkaŭ dekduo. Ili estas sacerdotoj kaj devenas el la diversaj diocezoj de la katolika mondo kaj povas aĝi ne pli ol 35 jarojn.

### Forĝa studo

La lernantoj sekvas duoblan formantan itineron. Precipe ili estas adresitaj al la akademia studo ĉe diversaj papaj ekleziaj universitatoj ĉeestaj en Romo, ĝis la akiro de la doktoreco, kutime en la fakultato de la kanona juro.
Dualoke estas antaŭvidita forĝa kurso «ena», al kiu estas akceptitaj kiel studentoj nur la lernantoj de la Akademio. Tiu «ena» kurso havas bienalan daŭron kaj konkludiĝas per ekzameno ĉe la Ŝtatsekretariaj ekzamenantoj, kiuj premias per relativa diplomo. La kurso encentriĝas sur la akiro de la enhavoj de la sciencoj de la diplomatia sektoro, inter kiuj la historio de la diplomatio, la diplomatia stilo, fremdaj lingvoj (angla kaj hispana)

Historio de la Akademio
-----------------------

La Pontifika Eklezia Akademio estis fondita iniciate de abato Pietro Garagni en 1701 (danke al la brila ideo de beatulo Sebastiano Valfrè el Torino) kun la nomo **Akademio de la Ekleziaj Nobeluloj**: ĝi estis dekomence dediĉita al la diplomata preparo de la idoj de nobelaj familioj. Ekde 1706 ĝi instaliĝis ĉe Palaco Severoli, en la Piazza della Minerva, ĝia sidejo ĝis hodiaŭ. En [1950]] okazis la definitiva transformiĝo de la Akademio, kiu ĝin igis la loko aparte dediĉita al la preparo de la klerularo al la diplomata pontifika servo.

### Eminentaj eksaj lernantoj de la Akademio

#### Papoj

* Klemento la 8-a
* Leono la 12-a
* Leono la 13-a
* Benedikto la 15-a
* Paŭlo la 6-a

Kaj multaj episkopoj kaj ĉefepiskopoj kaj aliaj eminentuloj.

* listo de eksaj lernantoj ekde 1701.

Vidu ankaŭ
----------

* Apostola nuncio
* Diplomataj rilatoj de la Apostola Seĝo
* Ŝtatsekretario de la Apostola Seĝo
* Pontifikaj Universitatoj

Eksteraj ligiloj
----------------

* Oficiala retejo

 Cathopedia